Document ID: 32011R1016

A BIZOTTSÁG 1016/2011/EU VÉGREHAJTÁSI RENDELETE
(2011. szeptember 23.)
az egyes állományok tekintetében rendelkezésre álló 2011. évi halászati kvótáknak az említett állományok előző évi túlhalászása miatti csökkentéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1) és (2) bekezdésére,
mivel:
(1)
A 2010. évi halászati kvótákat az alábbi rendeletek állapították meg:
-
a Tanács 1359/2008/EK rendelete (2) (2008. november 28.) a közösségi halászhajók egyes mélytengeri halállományokra vonatkozó halászati lehetőségeinek a 2009. és 2010. évre történő meghatározásáról,
-
a Tanács 1226/2009/EK rendelete (3) (2009. november 20.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek és a kapcsolódó feltételeknek a 2010. évre történő meghatározásáról,
-
a Tanács 1287/2009/EK rendelete (4) (2009. november 27.) a bizonyos halállományokra vonatkozó, a Fekete-tengeren alkalmazandó halászati lehetőségeknek és kapcsolódó feltételeknek a 2010. évre történő meghatározásáról, és
-
a Tanács 53/2010/EU rendelete (5) (2010. január 14.) a fogási korlátozások hatálya alá tartozó vizeken tartózkodó uniós hajókra és az uniós vizekre bizonyos halállományok és halállománycsoportok tekintetében alkalmazandó halászati lehetőségeknek a 2010. évre történő meghatározásáról, és az 1359/2008/EK rendelet, a 754/2009/EK rendelet, az 1226/2009/EK rendelet és az 1287/2009/EK rendelet módosításáról.
(2)
A 2011. évi halászati kvótákat az alábbi rendeletek állapították meg:
-
a Tanács 1124/2010/EU rendelete (6) (2010. november 29.) egyes halállományok és halállománycsoportok tekintetében a Balti-tengeren alkalmazandó halászati lehetőségeknek a 2011. évre történő meghatározásáról,
-
a Tanács 1225/2010/EU rendelete (7) (2010. december 13.) az uniós hajók egyes mélytengeri halfajok állományaira vonatkozó halászati lehetőségeinek a 2011. és 2012. évre történő meghatározásáról,
-
a Tanács 1256/2010/EU rendelete (8) (2010. december 17.) a bizonyos halállományok tekintetében a Fekete-tengeren alkalmazandó halászati lehetőségeknek a 2011. évre történő meghatározásáról, és
-
a Tanács 57/2011/EU rendelete (9) (2011. január 18.) egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeknek a 2011. évre történő meghatározásáról.
(3)
Az 1224/2009/EK rendelet 105. cikkének (1) bekezdése értelmében amennyiben a Bizottság megállapítja, hogy valamely tagállam túllépte a számára kiosztott halászati kvótákat, a Bizottság csökkenti az adott tagállam jövőbeli halászati kvótáit.
(4)
Az 1224/2009/EK rendelet 105. cikkének (2) és (3) bekezdése előírja, hogy az ilyen kvótacsökkentéseket a következő évben vagy években, az ugyanott meghatározott valamelyik szorzótényező alkalmazásával kell végrehajtani.
(5)
Egyes tagállamok túllépték a 2010-re megállapított halászati kvótájukat. Ezért a túlhalászott állományok tekintetében helyénvaló csökkenteni a számukra 2011-re és - adott esetben - a későbbi évekre vonatkozóan megállapított halászati kvótákat.
(6)
Az 1004/2010/EU bizottsági rendelet (10) csökkentette a 2010. évi halászati kvótákat. Egyes tagállamok tekintetében azonban az alkalmazandó csökkentések magasabbak voltak a vonatkozó 2010-es kvótánál, ezért a csökkentéseket a szóban forgó évben nem lehetett teljes mértékben végrehajtani. Annak érdekében, hogy ilyen esetekben a teljes mennyiség levonásra kerüljön, a fennmaradó mennyiségeket a 2011-es és - adott esetben - későbbi kvóták megállapításakor kell figyelembe venni.
(7)
Az e rendelettel előírt csökkentések nem sérthetik a 2011. évi kvótáknak az alábbi rendeletek alapján végrehajtott csökkentéseit:
-
a Bizottság 147/2007/EK rendelete (11) (2007. február 15.) egyes halállományok esetében a 2007 és 2012 közötti időszakra vonatkozóan megállapított kvótáknak a halászati erőforrások közös halászati politika alapján történő védelméről és fenntartható kiaknázásáról szóló 2371/2002/EK tanácsi rendelet 23. cikkének (4) bekezdése alapján történő kiigazításáról,
-
a Bizottság 635/2008/EK rendelete (12) (2008. július 3.) a Lengyelország számára a 338/2008/EK tanácsi rendelet értelmében a Balti-tenger (25-32 alkörzet, közösségi vizek) tekintetében kiosztandó tőkehalkvótáknak a 2008 és 2011 közötti időszakra vonatkozó kiigazításáról,
-
a Bizottság 165/2011/EK rendelete (13) (2011. február 22.) a Spanyolországnak 2011-re és a későbbi évekre odaítélt egyes makrélakvótáknak a 2010. évi túlhalászás miatti csökkentéséről,
-
a Bizottság 1021/2011/EU végrehajtási rendelete (14) (2011. szeptember 23.) az egyes állományok tekintetében rendelkezésre álló 2011. évi halászati kvótáknak a más állományok előző évi túlhalászása miatti csökkentéséről,
ELFOGADTA EZT A RENDELETET:
1. cikk
Az 1124/2010/EU, az 1225/2010/EU, az 1256/2010/EU és az 57/2010/EU rendeletben a 2011. évre vonatkozóan megállapított kvótákat a mellékletben foglaltaknak megfelelően csökkenteni kell.
2. cikk
A tagállamok számára 2012-re és - adott esetben - későbbi évekre odaítélhető halászati kvótákat a mellékletben foglaltak szerint csökkenteni kell.
3. cikk
Az (1) bekezdés a 147/2007/EK, a 635/2008/EK, a 165/2011/EU és a 1021/2011/EU végrehajtási rendeletben előírt csökkentések sérelme nélkül alkalmazandó.
4. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. szeptember 23-án.

Labels: 20
6